হিন্দু-মুসলিম সম্পর্ক
হিন্দুধর্মের মুল ধর্মগ্রন্থগুলো হল বেদ ও উপনিষদ যেগুলোকে ঈশ্বরের বানী হিসেবে গণ্য করা হয়| আর মহামনীষিদের বানীগুলোকে যে গ্রন্থে অন্তর্ভুক্ত করা হয় সেগুলোকে স্মৃতি বলা হয়।
ইসলামধর্মে কুরআন হল প্রধান ধর্মগ্রন্থ যাকে ঈশ্বরের বাণী হিসেবে গণ্য করা হয়, যেটি ঈশ্বরের কাছ থেকে স্বর্গীয় দুত বা ফেরেশতা জিবরাঈল (আঃ) এর মাধ্যমে ইসলাম ধর্মের প্রধান নবী মুহাম্মাদ (সাঃ) কাছে প্রেরিত আল্লাহর (ইসলাম ধর্মে সর্বশক্তিমান ঈশ্বরের নাম) বাণী হিসেবে বিশ্বাস করা হয়। এছাড়া, হিন্দুধর্মের স্মৃতির মত ইসলাম ধর্মেও নবী মুহাম্মাদ(সাঃ) এর বাণীসমূহ যা হাদীস নামে পরিচিত, তা প্রত্যক্ষদর্শীদের প্রত্যক্ষ বা পরোক্ষ বিবরণ অনুযায়ী মুহাম্মাদ (সাঃ)-এর মৃত্যূর পর বিভিন্ন গ্রন্থ আকারে উৎসসহ লিপিবদ্ধ করা হয়েছে। এই গ্রন্থগুলোও ইসলামী বিধিবিধানের উৎস।
শাক্তধর্মের ইতিহাস
শাক্তধর্মের প্রধান ধর্মগ্রন্থ হল "দেবীমাহাত্ম্যম্‌"। এই গ্রন্থ "দুর্গা সপ্তশতী" বা "শ্রীশ্রীচণ্ডী" নামেও পরিচিত। "দেবীমাহাত্ম্যম্‌" আসলে "মার্কণ্ডেয় পুরাণ"-এর একটি অংশ। ১,৬০০ বছর আগে রচিত এই গ্রন্থে "সেই সময়েই প্রাচীনতায় পর্যবসিত স্মৃতিগুলি এক সূত্রে গ্রথিত হয়ে এমন এক চমৎকার বাচিক রূপ লাভ করে যা আজও হিন্দু দেবী-উপাসনার কেন্দ্রীয় গ্রন্থ রূপে বিবেচিত হয়।" এই গ্রন্থেই প্রথম ""বহু বিচিত্র দেবীগণের সঙ্গে সম্পর্কযুক্ত পৌরাণিক, ঐতিহ্যগত ও দার্শনিক উপাদানগুলি একত্রিত করা হয়। যাকে 'দেবীপূজা-সংস্কৃতির ঐক্যসাধন'-ও বলা চলে।"